
Innovatív megoldások a rurális települések kihívásaira: Okosfalu koncepció vizsgálata Uppony, Ceglédbercel és Alsómocsolád esetében

A dolgozat az okosfalu koncepció alkalmazását vizsgálja, különös tekintettel három hazai településre: Upponyra, Ceglédbercelre és Alsómocsoládra. Célja, hogy feltárja, hogyan adhatnak választ az innovációs megoldások a vidéki települések előtt álló kihívásokra. A digitalizációnak és a rohamtempóban fejlődő technológiáknak köszönhetően, ez a kérdés rendkívül fontos. Lehetővé teszik a helyi lakkosság számára, hogy olyan modern megoldásokat használjanak, melyek javítják az életminőséget, erősítik a közösséget és növelik a település vonzerejét is. Megoldást jelenthetnek a falvak elnéptelenedésére, az infrastruktúra hiányosságaira vagy a gazdasági fejlődés akadályaira. Azt is vizsgálja, hogy hazánk különböző területi adottságaival rendelkező falvak milyen nehézségekkel néznek szembe és hogyan próbálják ezeket digitális megoldásokkal kiküszöbölni.
A kutatás során mélyinterjúk készültek a településen élő és dolgozó emberekkel. Uppony településén a polgármesterrel, Ceglédbercelen a polgármesterrel, és az alpolgármesterrel, Alsómocsoládon pedig a polgármesterrel, a teleház vezetővel, a művelődési ház vezetővel, az idősek otthona vezetővel és a környezetvédelmi és klíma referenssel. Ezekből értékelő mátrixok készültek. Ezek mellet szakirodalmak elemzése, a TEIR adatait felhasználva diagrammok készítése és elemzése, illetve a QGIS segítségével néhány térkép készítése is fontosak voltak, hogy ez a dolgozat elkészüljön.
A dolgozat rávilágít arra, hogy az okosfalu koncepción belül mindenkinek más a fontos, ezért sokféleképpen alkalmazható. Nagyban függ a település adottságaitól, erőforrásaitól és a helyi közösség aktivitásától. A digitális technológiák és fejlesztések lehetőséget teremtenek arra, hogy a vidéki térségek is élhető és fejlődőképes helyek maradjanak a jövő generációi számára.



